Document ID: 31994D0741

Odločba Komisije
z dne 24. oktobra 1994
o vprašalnikih za poročila držav članic o izvajanju določenih direktiv v sektorju odpadkov (izvajanje Direktive Sveta 91/692/EGS)
(94/741/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/692/EGS z dne 23. decembra 1991 o standardizaciji in racionalizaciji poročil o izvajanju določenih direktiv, ki se nanašajo na okolje 1, in zlasti členov 5 in 6 Priloge VI Direktive,
ob upoštevanju Direktive Sveta 75/439/EGS z dne 16. junija 1975 o odstranjevanju odpadnih olj 2, kakor je bila nazadnje spremenjena z Direktivo 91/692/EGS,
ob upoštevanju Direktive Sveta 75/442/EGS z dne 15. julija 1975 o odpadkih 3, kakor je bila nazadnje spremenjena z Direktivo 91/692/EGS,
ob upoštevanju Direktive Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu 4, spremenjena z Direktivo 91/692/EGS,
ker je člen 18 Direktive 75/439/EGS, člen 16 Direktive 75/442/EGS in člen 17 Direktive 86/278/EGS nadomestil člen 5 Direktive 91/692/EGS, ki od držav članic zahteva, da Komisiji posredujejo podatke o izvajanju določenih direktiv Skupnosti v obliki sektorskega poročila;
ker je treba to poročilo pripraviti na podlagi vprašalnika ali osnutka, ki ga sestavi Komisija skladno s postopkom iz člena 6 Direktive 91/692/EGS;
ker bo prvo sektorsko poročilo pokrivalo obdobje od leta 1995 do vključno leta 1997;
ker so ukrepi, predvideni s to odločbo, v skladu z mnenjem odbora, ustanovljenim skladno s členom 6 navedene direktive,
SPREJELA NASLEDNJO ODLOČBO:
Člen 1
Vprašalniki, priloženi k tej odločbi, ki se nanašajo na direktive Sveta 75/439/EGS, 75/442/EGS in 86/278/EGS so s tem sprejeti.
Člen 2
Države članice bodo te vprašalnike uporabile kot podlago za sestavo sektorskih poročil, ki jih morajo predložiti Komisiji skladno s členom 5 Direktive 91/692/EGS.
Člen 3
Ta odločba je naslovljena na države članice.
V Bruslju, 24. oktobra 1994

Labels: 12
7
15
20